Til: Knut Fægri

Dato: 28.11.2013

EFV: Referat fra plangruppemøte, 28. november 2013.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Veien videre - diskusjonssak**

**3. Status pågående aktiviteter**

**\*** [detaljerte lønnstransaksjoner](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/detaljertetransaksjoner-plangruppe-27092013-v1.ppt)

\* prosjektøkonomistyring

\* standard kontrakter

**4. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Trude Abelsen, Ingrid Sogner, Johannes Falk Paulsen, Gudleik Grimstad, Jarle Nygard, Camilla Kuhlman, Katinka Grønli, Jan Thorsen (referent)

**Forfall:** Kristian Mollestad, Ingse Noremsaune, Thomas Evensen, Benedicte Rustad,

Knut ledet møtet og innledet med agendaen for møtet.

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Innkalling og referat godkjent med en kommentar om detaljeringsnivået i referatet.

**2. Veien videre**

Ellen Johanne innledet til diskusjonen med å gå gjennom en kort presentasjon.

I starten på arbeidet med eksternfinansiert virksomhet (IHR-EFV) var retningen tydelig. Det var prosjektøkonomistyringen som var det viktigste å få ryddet opp i. Der er det lagt ned mye ressurser på å få ryddet opp i prosjektøkonomien og man begynner å få god kontroll på området. I tiden fremover er det forskerstøtte som vil være i fokus, men retningen på dette arbeidet er mindre tydelig. Ambisjonsnivået for det videre arbeidet er uklart, skal man utvikle og profesjonalisere forskerstøtten er det et organisasjonsutviklingsprosjekt, som er vesentlig større og tyngre løft enn å fortsette videreutvikle prosjektøkonomistyringen. Organisasjonsutvikling er en forutsetning for en eventuell innføring av en prosjektportal. Etter forrige plangruppemøte ble sekretariatet i tvil om hva organisasjonen vil med EFV. Det er derfor viktig at plangruppen gir innspill på veien videre.

Knut takket for innledningen og uttrykte at behovet for en enhetlig utvikling av forskerstøtte er viktig. Hvis ikke det gjøres en felles utvikling, vil fakultetene utvikle /kjøpe ulike løsninger for å dekke sine behov.

Ellen Johanne hadde forberedt følgende spørsmål til plangruppen for å starte diskusjonen:

* Hvor er det opplevd at «skoen nå trykker» innen EFV? (Første prioritet fra IHR var økonomistyring)
* Ønsker vi en endring av forskerstøtten ved UiO?
* Hvem kan være EFV-sekretariatsleder som kan forankre et budskap og retning om fremtidig forskerstøtte?
* Hvilke ressurser og kompetanse innen forskerstøtte er nødvendig i det nye sekretariat?
* Støtter dagens sammensetning av plangruppen opp om videre arbeid?

**Fra diskusjonen**:

På spørsmålet om hvor skoen trykker nå ble det fra flere sagt at økonomistyringen ikke ennå er fullt på plass, så det er viktig og fortsette å fokusere på det til den er ferdig utrullet i hele organisasjonen, samt å fortsette arbeidet å realisere punktene fra p-plassen. Det ble påpekt at EFV arbeidet har vært en suksess fordi man har satt brukeren i fokus, det er ressurskrevende, men skal man gjøre slike endringer må det gjøres ordentlig, med god forankring i brukermiljøene. Og UiOs ambisjoner om å øke den eksternfinansierte virksomheten krever økt profesjonalisering av forskerstøtten. Det er viktig å definere hva vi legger i begrepet forskerstøtte, hvilke roller som er involvert, kompetansekrav og hvor de ulike oppgavene utføres. Hva skal standardiseres og hvilken frihetsgrad har man lokalt?

Videre ble det en diskusjon på hvilke forskningssøknader UiO lykkes med, og hvor vi er mindre gode enn sammenlignbare universiteter. Årsakene til variasjonene er mange og bør analyseres. Det er alt fra mangelfull administrativ støtte, til mangelfull forskningsledelse.

Organiseringen må ses på, hva skal utføres på hvilket nivå. Det ble uttrykt behov for at sentralt nivå må sette rammene og være et spisskompetansenivå for «de vanskelige sakene». Sammenhengen mellom de nye avdelingene i SA må tydeliggjøres, mellom Fagstøtte, Adm.støtte og ikke minst Lederstøtte som ikke må være frakoblet resten. Jarle trakk også frem at hvordan nærhetsmodellen skal fungere i praksis nok må gå seg til over tid.

Sekretariatet utgår 31.1.2014, viktig å få på plass et nytt eierskap til EFV arbeidet.

Knut oppsummerte diskusjonen:

* Det er enighet om at det er behov for å se på hvordan UiO skal organisere forskerstøtte framover - få på plass et overordnet rammeverk for roller og arbeidsprosesser og organisering og arbeidsdeling, for gjennomføringsfasen men særlig for pre-grant fasen. Dette krever betydelig ressursinnsats, feks har ØPA brukt 5 årsverk over flere år for å få dette på plass i økonomifunksjonen. Det er en erkjennelse av at dette er minst like arbeidskrevende på forskerstøtte området, men det er krevende å finne ressurser og kompetanse til å drive arbeidet.
* Det er behov for videre oppfølging av at organisasjonen tar i bruk de nye prosjektrapportene og etablerer mer felles praksis ift minimumsstandard. Effekten og gevinstuthentingen måles etter nærmere avtale. Videre må det nå tas tak i parkeringsplassen. Dette løpet jobbes det videre med av Administrativ støtte ism fakultetene/økonomifunksjonene.
* Vi må markedsføre hva vi har fått til.
* Det er mange ulike initiativ på systemsiden ved UiO, det er viktig at det lages fellesløsninger. For å få godt utbytte av en mulig prosjektportal må organisering av forskerstøtte ved UiO bli likere på tvers av UiO.
* Vi må forankre den videre prosessen med forskningsdekanene, det må lages et veikart som sikrer at vi får innspill fra enhetene.
* Det må lages en plan for den prosessen vi må inn i. Sekretariatet utgår 31.1.2013 og vi må sikre at det utarbeides et saksfremlegg for U-dir som sikrer videre organisering av EFV arbeidet.

Arbeidsgruppe 5 bør fortsette som planlagt, den behovsanalysen er viktig.

**Sak 3: Status pågående aktiviteter**

Det ble ikke tid til denne rapporteringen denne gangen.

**4. Eventuelt**

Jarle tok opp en problemstilling knyttet til arbeidet med søknader på SFI-er med frist i februar. Søknadene blir sendt med 0-versjon av leiestedmodellen. Ellen Johanne kunne opplyse om at Forskningsrådet er informert om dette.

Neste møte er 20.12.2013 kl 09:00 – 10:00 (Kollegierommet, 10. etg Lucy Smiths hus)

Oslo 29.11.2013

Jan Thorsen, referent